Odraščala sem na Tajvanu
kot hči kaligrafa
in eden mojih najljubših spominov je bil,
ko mi je mati kazala lepoto
in obliko kitajskih pismenk.
Od tedaj naprej
obožujem ta neverjetni jezik.
A tujcu se zdi
tako nepremostljiv kot Veliki kitajski zid.
Zadnjih nekaj let sem se spraševala,
ali lahko ta zid podrem,
da bo lahko vsakdo razumel in občudoval
lepoto tega prefinjenega jezika.
Začela sem razmišljati o uporabnosti
nove, hitre metode učenja kitajščine.
Od petega leta naprej sem se učila risati
vsako potezo vsake pismenke
v pravilnem zaporedju.
V zadnjih 15 letih
sem se vsak dan učila novih pismenk.
Ker pa imamo samo pet minut,
bo potreben hiter in enostaven način.
Kitajski strokovnjak razume 20.000 pismenk.
A za osnovno pismenost jih potrebujemo le 1.000.
Če poznate 200 najbolj pogostih, lahko razumete
40 odstotkov osnovne literature.
To je dovolj za branje napisov, menijev
in razumevanje osnovnih pomenov
spletnih strani ali časopisov.
Danes bom začela z osmimi,
da vam predstavim, kako metoda deluje.
Ste pripravljeni?
Odprite usta kolikor gre,
da tvorijo kvadrat.
To so usta.
To je človek, ki se sprehaja.
Človek.
Obliko ognja lahko vidimo kot človeka
z roko na vsaki strani.
Videti je, kot da kriči:
"Na pomoč! Gorim!"
Pismenka izvira iz oblike plamena,
a rada jo vidim na tak način. Kakor vam ustreza.
To je drevo.
Drevo.
To je gora.
Sonce.
Luna.
Pismenka za vrata je videti
kot par saloonskih vrat z Divjega zahoda.
Tem osmim pismenkam pravim radikali.
S sestavljanjem
lahko iz njih ustvarimo nove pismenke.
Človek.
Če kdo hodi zadaj, je pomen "slediti."
Stari rek pravi,
dva sta družba, trije pa gneča.
Če človek razširi svoje roke,
hoče povedati: "Bila je tako velika."
Če je človek v ustih, je ujet.
Zapornik je, kot Jon v kitu.
Eno drevo je drevo, dve skupaj sta gozdiček,
tri skupaj pa gozd.
Če pod drevo položimo desko, dobimo osnovo.
Usta nad drevesom pomenijo "bedak." (Smeh)
To si lahko hitro zapomnite,
saj je govoreče drevo precej bedasto.
Se spomnite ognja?
Če sta dva ognja skupaj, postane vroče.
Trije skupaj in dobimo veliko plamenov.
Če ogenj postavimo pod dve drevesi, gori.
Za nas je sonce vir blaginje.
Dve sonci skupaj, uspešen.
Tri skupaj in dobimo iskre.
Če skupaj postavimo sonce in luno,
je to svetlost.
Pomeni tudi "jutri." Po enem dnevu in noči.
Sonce vzhaja na obzorju. Sončni vzhod.
Vrata. Če med vrata postavimo desko,
je to zapah.
Usta med vrati pomenijo "spraševati."
Tok, tok. Je kdo doma?
Ta človek se tihotapi skozi vrata.
Pobegniti, izogniti se.
Na levi imamo žensko.
Če sta dve ženski skupaj, se prepirata.
(Smeh)
Tri ženske skupaj, pazite, to je prešuštvo.
Predelali smo skoraj 30 pismenk.
S to metodo lahko iz prvih osmih radikalov
sestavite 32 pismenk.
Iz naslednjih osem
jih lahko sestavite še 32 več.
Z ne preveč truda
se lahko naučite nekaj sto pismenk,
kolikor jih zna tudi kitajski 8-letnik.
Ko spoznamo pismenke, začnemo graditi besedne zveze.
Na primer, če sta skupaj gora in ogenj,
je to ognjena gora. Vulkan.
Japonska je dežela vzhajajočega sonca.
Tukaj smo povezali sonce in izvor,
ker Japonska leži vzhodno od Kitajske.
Sonce in izvor skupaj, dobimo Japonsko.
Kaj dobimo, če na koncu dodamo še človeka?
Japonca ali Japonko.
Leva pismenka sta dve gori,
druga na drugi.
V starodavni Kitajski je to pomenilo "izgon,"
ker so kitajski cesarji politične nasprotnike
izgnali preko gora.
Zdaj to pomeni "iti ven."
Usta, ki ti povedo, kje lahko greš ven,
pomenijo "izhod."
Ta diapozitiv me opomni, da naj neham govoriti
in odidem z odra. Hvala.
(Aplavz)